pythainlp/thaigov-v2-corpus-22032023 huggingface dataset:
วันเสาร์ที่ 10 ธันวาคม 2565
ข่าวดี เกษตรกร ส่งออกผลไม้ไทยไม่สะดุด กรมวิชาการเกษตร ออกใบรับรอง GAP ใหม่ ครบ 100% ทั่วประเทศแล้ว เตือนห้ามลักลอบนำผลไม้จากประเทศเพื่อนบ้านมาสวมสิทธิ หากพบเจ้าหน้าที่ร่วมทุจริตลงโทษวินัยและตามกฎหมายเด็ดขาด
ข่าวดี เกษตรกร ส่งออกผลไม้ไทยไม่สะดุด กรมวิชาการเกษตร ออกใบรับรอง GAP ใหม่ ครบ 100% ทั่วประเทศแล้ว เตือนห้ามลักลอบนำผลไม้จากประเทศเพื่อนบ้านมาสวมสิทธิ หากพบเจ้าหน้าที่ร่วมทุจริตลงโทษวินัยและตามกฎหมายเด็ดขาด
วันที่ 10 ธ.ค.65 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ขณะนี้กรมวิชาการเกษตร กระทรวงเกษตรและสหกรณ์ ได้ดำเนินการเปลี่ยนใบรับรองมาตรฐาน GAP เป็นรหัสรับรองรูปแบบใหม่ให้กับพืชทุกชนิดในระบบ GAP ครบ 100% ทั่วประเทศเรียบร้อยแล้ว เร็วกว่าเป้าหมายที่กำหนดไว้เกือบ 1 เดือน ซึ่งการเปลี่ยนใบรับรอง GAP รูปแบบใหม่นี้ ได้มีการปรับรหัสรับรอง สำหรับสินค้าผลไม้ส่งออกไปจีนและบางประเทศ ตามระเบียบสำนักงานมาตรฐานสินค้าเกษตรและอาหารแห่งชาติ(มกอช.) เนื่องจากปัจจุบันประเทศผู้นำเข้าได้เพิ่มเงื่อนไขที่เข้มงวดขึ้น ทั้งในแง่คุณภาพสินค้าและสุขอนามัยพืช เช่น สินค้าเกษตรที่จะส่งออกไปสาธารณรัฐประชาชนจีน ต้องได้รับการรับรองมาตรฐานระบบการผลิต GAP เป็นต้น
ทั้งนี้ กรมวิชาการเกษตร ได้ประสานสำนักงานศุลกากรจีน เพื่อจัดส่งเลขทะเบียนแปลง GAP รหัสใหม่ ครอบคลุม 299,076 แปลง เกษตรกร 185,808 ราย พื้นที่รวม 1,860,454.31 ไร่ ให้สำนักงานศุลการกรจีน เพื่ออัพเดทข้อมูลรหัส GAP ใหม่ ในข้อมูลของหน่วยงานที่เกี่ยวข้องของจีนให้เป็นปัจจุบัน จึงเชื่อว่าจะไม่กระทบต่อการส่งออกทุเรียนและลำไยของไทย ที่จะเริ่มมีผลผลิตในเดือน ก.พ. ปีหน้า
น.ส.ไตรศุลี กล่าว่า ใบรับรอง GAP รูปแบบใหม่นี้ เป็นการสร้างความเชื่อมั่นในสินค้าเกษตรที่มีคุณภาพ โดยสามารถตรวจสอบย้อนกลับถึงแหล่งผลิต มีการระบุรหัสหน่วยรับรอง รหัสมาตรฐานการผลิต รหัสผู้ได้รับการรับรอง รหัสจังหวัด รหัสชนิดขอบข่าย ทำให้การตรวจสอบย้อนกลับถึงแหล่งที่มาสามารถทำได้อย่างมีประสิทธิภาพมากยิ่งขึ้น โดยเป็นไปตามข้อกำหนดใน พ.ร.บ. มาตรฐานสินค้าเกษตร พ.ศ. 2551 และตามประกาศสำนักงานมาตรฐานสินค้าเกษตรและอาหารแห่งชาติ (มกอช.) เพื่อสร้างความมั่นใจให้ประเทศคู่ค้าที่ต้องการนำเข้าสินค้าคุณภาพ ปลอดภัย และตรวจสอบที่มาแหล่งผลิตได้ เสริมสร้างการส่งออกผลไม้ไทยให้มีความยั่งยืน
อย่างไรก็ตาม รัฐบาลขอเตือนผู้ประกอบการ ห้ามลักลอบนำเข้าผลไม้จากประเทศเพื่อนบ้านหรือจากแหล่งอื่นมาสวมสิทธิใบรับรอง GAP เพื่อการส่งออก ซึ่งจะส่งผลกระทบต่อเกษตรกรในประเทศทั้งระบบ หากพบเบาะแสหรือการกระทำผิดสามารถแจ้งให้กรมวิชาการเกษตร ทราบเพื่อดำเนินการทันที โดยกรมวิชาการเกษตร ได้มีการตรวจสอบอย่างเข้มงวดในเรื่องดังกล่าว หากพบการทำผิดจะลงโทษตามกฎหมาย และหากพบว่าเจ้าหน้ารัฐละเลยการปฏิบัติหน้าที่หรือมีการทุจริต จะต้องถูกดำเนินการทางวินัยและกฎหมายอย่างเด็ดขาดด้วย
วันเสาร์ที่ 17 ธันวาคม 2565
17/12/2565
นายกรัฐมนตรี กำชับหน่วยงานเกี่ยวข้องเร่งดำเนินการชดเชยเกษตรกรในพื้นที่เพาะปลูกประสบอุทกภัยให้ครบทุกพื้นที่ บรรเทาความเดือดร้อนเร็วที่สุด
นายกรัฐมนตรีกำชับหน่วยงานเกี่ยวข้องเร่งดำเนินการชดเชยเกษตรกรในพื้นที่เพาะปลูกประสบอุทกภัยให้ครบทุกพื้นที่ บรรเทาความเดือดร้อนเร็วที่สุดโดยเฉพาะกลุ่มผู้ยากจน พร้อมมอบ รง.และท่องเที่ยวดึงผู้ว่างงานพัฒนาฝีมือป้อนธุรกิจภาคท่องเที่ยวที่ยังขาดแคลนคนทำงาน
วันที่17ธ.ค. 65น.ส.ไตรศุลีไตรสรณกุลรองโฆษกประจำสำนักนายกรัฐมนตรีกล่าวว่าพล.อ.ประยุทธ์จันทร์โอชานายกรัฐมนตรีและรมว.กลาโหมได้รับทราบรายงานจากสำนักงานสภาพัฒนาการเศรษฐกิจและสังคมแห่งชาติ(สศช.)เกี่ยวกับสถานการณ์ด้านแรงงานว่าในไตรมาสที่3/65(ก.ค.-ก.ย.65)ทั่วประเทศมีการการจ้างงานรวม39.6ล้านคนเพิ่มขึ้นร้อยละ2.1จากช่วงเดียวกันของปีก่อนขณะที่การว่างงานก็ปรับตัวดีขึ้นมีจำนวนผู้ว่างงาน4.9แสนคนคิดเป็นอัตราการว่างงานร้อยละ1.23
อย่างไรก็ตามแม้การจ้างงานทั้งในภาคเกษตรและนอกภาคเกษตรซึ่งครอบคลุมภาคการผลิตและบริการจะอยู่ในระดับที่น่าพอใจและแนวโน้มแรงงงานมีรายได้ดีขึ้นตามการมีงานทำ แต่ก็มีประเด็นที่นายกรัฐมนตรีได้กำชับให้หน่วยงานที่เกี่ยวข้องเร่งรัดดำเนินการต่อไปคือการเร่งช่วยเหลือและเยียวยาเกษตรกรผู้ได้รับผลกระทบจากอุทกภัยที่พื้นที่เพาะปลูกถูกน้ำท่วมเสียหายให้ครบถ้วนทุกจังหวัดโดยเร็วจากปัจจุบันที่กระทรวงเกษตรและสหกรณ์อยู่ระหว่างการสำรวจพื้นที่ความเสียหายเพื่อจ่ายเงินเยียวยาตามระเบียบกระทรวงการคลังและขณะนี้ดำเนินการจ่ายเงินไปแล้วประมาณ30จังหวัดจากทั้งหมด65จังหวัด
“นายกรัฐมนตรีได้ให้หน่วยงานที่เกี่ยวข้องเร่งรัดดำเนินการเยียวยาผลกระทบจากอุทกภัยตามที่กฎหมายกำหนดให้เกษตรกรได้รับความช่วยเหลือให้เร็วที่สุดให้มีเงินอีกส่วนหนึ่งเข้าไปช่วยเหลือเพิ่มเติมจากโครงการอื่นๆที่ดำเนินการไปแล้วอย่างประกันรายได้ผู้ปลูกข้าวที่มีส่วนช่วยเหลือไร่ละ1,000บาทและเงินส่วนต่างของราคาข้าวที่ท่านนายกฯกำชับในส่วนนี้ก็เนื่องด้วยห่วงใยกลุ่มผู้ที่มีความยากจนที่มีความสามารถในการรองรับภัยพิบัติน้อยกว่ากลุ่มอื่นๆ”น.ส.ไตรศุลีกล่าว
น.ส.ไตรศุลีกล่าวว่านายกรัฐมนตรียังได้มีข้อสั่งการเพื่อดูแลกลุ่มผู้ว่างงานโดยให้กระทรวงแรงงานและกระทรวงการท่องเที่ยวและกีฬาร่วมกันพิจารณาแนวทางที่จะดึงผู้ว่างงานเข้ามาอบรมและพัฒนาทักษะในการประกอบอาชีพเกี่ยวกับภาคการท่องเที่ยวที่ขณะนี้ผู้ประกอบการท่องเที่ยวมีความต้องการแรงงานสูงเนื่องจากภาคการท่องเที่ยวได้ขยายตัวตามการกลับมาของนักท่องเที่ยว โดยในไตรมาสที่3/65ในภาคโรงแรมและภัตตาคารที่มีการจ้างงานเพิ่มขึ้นร้อยละ8.3 และจากผลสำรวจของสมาคมโรงแรมไทยเดือนก.ย. 65พบว่าผู้ประกอบการธุรกิจโรงแรมร้อยละ77ยังขาดแคลนแรงงาน
————-
วันเสาร์ที่ 17 ธันวาคม 2565
17/12/2565
"ธนกร”ลงพื้นที่สงขลารับฟังปัญหา​ประชาชน​อย่างใกล้ชิด​ ย้ำ”นายกฯ”กำชับเร่งช่วยเหลือประชาชนทุกเรื่อง
"ธนกร”ลงพื้นที่สงขลารับฟังปัญหา​ประชาชน​อย่างใกล้ชิด​ ย้ำ”นายกฯ”กำชับเร่งช่วยเหลือประชาชนทุกเรื่อง
วันนี้(17ธ.ค.65)นายธนกรวังบุญคงชนะรัฐมนตรีประจำสำนักนายกรัฐมนตรีและคณะเดินทางมาตรวจราชการรับฟังข้อร้องเรียนรวมถึงข้อคิดเห็นจากประชาชนเพื่อรับฟังทุกข์ของประชาชนและเร่งหาแนวทางการแก้ไขทั้งนี้​มีนายเจษฎาจิตรัตน์ผู้ว่าราชการจังหวัดสงขลาพร้อมด้วยหัวหน้าส่วนราชการ​หน่วยงานที่เกี่ยวข้อง​และประชาชนร่วมให้การต้อนรับและร่วมในกิจกรรม
เมื่อเวลา​ 9.30​น.​รัฐมนตรีประจำสำนักนายกรัฐมนตรีได้เดินทางไปยังชุมชนสถานีอู่ตะเภาเขตเทศบาลนครหาดใหญ่พบปะเยี่ยมเยียนประชาชนและรับฟังปัญหาการขอความช่วยเหลือต่างๆโดยชุมชนแห่งนี้มีผู้อยู่อาศัย60ครัวเรือนประชากร218คนตั้งอยู่บนดินที่ของการรถไฟฯมานานกว่า30ปีซึ่งขณะนี้มีประชาชน7ครัวเรือนที่สร้างที่อยู่อาศัยหลังปี2554ทำให้ประสบปัญหาเรื่องที่อยู่อาศัยเนื่องจากการรถไฟจะใช้ที่ดินในโครงการรถไฟรางคู่สายใต้โดยทางชุมชนได้มีการจัดตั้งคณะทำงานเพื่อดำเนินการแก้ไขปัญหาซึ่งนาย​ธนกร​และคณะได้รับฟังเรื่องฟังราวร้องทุกข์​และยืนยันว่ารัฐบาลพยายามช่วยเหลือมาโดยตลอด​ภายใต้โครงการ​ "บ้านมั่นคง"ซึ่งเน้นการสร้างคุณภาพชีวิตด้านความเป็นอยู่และสิทธิในที่อยู่อาศัยอีกด้วย
จากนั้นเมื่อเวลา11.20น.รัฐมนตรีประจำสำนักนายกรัฐมนตรีได้เดินทางไปยังอ่างเก็บน้ำพรุพลีควายอ.นาหม่อมเพื่อติดตามความพร้อมในการรับมือสถานการณ์อุทกภัย​และการจัดการน้ำตลอดจนติดตามเพื่อเร่งให้มีการปูลาดพื้นผิวทางบริเวณทางเข้าอ่างเก็บน้ำพรุพลีควายเพื่อใช้เป็นสถานที่ออกกำลังกายอีกด้วย​ซึ่ง​นายธนกร​กล่าวว่า​แม้งบประมาณ​ของรัฐจะมีจำกัด​แต่นายกรัฐมนตรีพยายามใช้อย่างคุ้มค่าที่สุดเชื่อว่าอะไรที่เป็นประโยชน์กับพี่น้องประชาชนนายกรัฐมนตรีจะเร่งดำเนินให้อย่างแน่นอน
ขณะที่ในช่วงบ่ายของวันนี้​เวลา​ 15.20น.รัฐมนตรีประจำสำนักนายกรัฐมนตรีลงพื้นที่โครงการส่งน้ำและบำรุงรักษาระโนด-กระแสสินธ์ุ(ชลประทานแก้มลิง)เพื่อรับฟังปัญหาความเดือดร้อนของประชาชนในพื้นที่อย่างใกล้​ชิด​โดย​ได้มีการรับฟังปัญหา​เกี่ยวกับ​ระบบคลองระบายน้ำในพื้นที่ตื้นเขินและแคบซึ่งเกิดจากคันกั้นน้ำยังไม่สมบูรณ์ควบคุมกั้นน้ำไม่ได้ตลอดแนวชายฝั่งทะเลสาบและขาดการบริหารจัดการน้ำแบบบูรณาการ​ทั้งนี้หน่วยงานได้พื้นที่จะมีการเร่งรัดให้เกิดการแก้ไขปัญาหาโดยเร็ว
"พลเอกประยุทธ์จันทร์โอชานายก​ฯ​และ​รมว.กลาโหม​มีความห่วงใยพี่น้องประชาชนจึงให้ตนเองลงพื้นที่เร่งแก้ไขปัญหานี้ให้เร็วที่สุดเพื่อความเป็นอยู่ของประชาชนโดยจะต้องอาศัยความร่วมมือจากหลายหน่วยงานบูรณาการร่วมมือกันหาทางออกให้ประชาชนโดยเร็ว​ที่สุดและต้องไม่ทิ้งใครไว้ข้างหลัง"นาย​ธนกร​กล่าว
———-
วันเสาร์ที่ 17 ธันวาคม 2565
17/12/2565
​โฆษกรัฐบาลเผย นายกฯปลื้ม นักกีฬายกน้ำหนักไทยปิดฉากการแข่งขันยกน้ำหนักชิงชนะเลิศแห่งโลก 2022
ณ กรุง Bogotá อย่างสวยงาม คว้า 5 เหรียญทอง 6 เหรียญเงิน และ 7 เหรียญทองแดง
วันนี้ (17 ธันวาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมผลการแข่งขันยกน้ำหนักชิงชนะเลิศแห่งโลก 2022 หรือ 2022 IWF World Championships ณ กรุงโบโกตา (Bogotá) ประเทศโคลอมเบีย ซึ่งจบการแข่งขันวันที่ 16 ธันวาคม 2565 โดยนักกีฬายกน้ำหนักทีมชาติไทย สามารถคว้ารางวัลจากการแข่งขัน ได้ถึง 18 เหรียญ แบ่งเป็น 5 เหรียญทอง 6 เหรียญเงิน และ 7 เหรียญทองแดง
โฆษกประจำสำนักนายกรัฐมนตรีเปิดเผยว่า ทัพนักกีฬายกน้ำหนักทีมชาติไทยทำผลงานได้อย่างยอดเยี่ยม ชัยชนะจากรุ่นการแข่งขัน ดังนี้ รุ่น 45 กิโลกรัม หญิง จากธรรญธร สุขข์เจริญ 2 เหรียญทอง 1 เหรียญเงิน และ จากสิริวิมล ประมงคล 1 เหรียญทอง 2 เหรียญเงิน รุ่น 55 กิโลกรัม ชาย จากธีรพงศ์ ศิลาชัย 2 เหรียญทอง รุ่น 67 กิโลกรัม ชาย จาก อส.ทพ.วิษณุ จันทรี 1 เหรียญเงิน จากวีรพล วิชุมา 3 เหรียญทองแดง รุ่น 64 กิโลกรัม หญิง จากรัตนวรรณ์ วามะลุน 2 เหรียญเงิน 1 เหรียญทองแดง และรุ่นมากกว่า 87 กิโลกรัมหญิง จากดวงอักษร ใจดี 3 เหรียญทองแดง ซึ่งการแข่งขันนี้ เป็นการเก็บคะแนนสะสมไปมหกรรมกีฬาโอลิมปิกเกมส์ 2024 ปารีสเกมส์ ประเทศฝรั่งเศส อีกด้วย
“นายกรัฐมนตรี ชื่นชมความสามารถของนักกีฬายกน้ำหนักทีมชาติไทย ที่สามารถทำผลงานได้อย่างยอดเยี่ยม คว้ารางวัล สร้างชื่อเสียงให้ประเทศไทย จากการแข่งขันในรายการ 2022 IWF World Championships นี้ จะเป็นส่วนสำคัญให้นักกีฬาสู่ความสำเร็จ ทั้งเป็นประสบการณ์และการสะสมคะแนนไปสู่ โอลิมปิกเกมส์ 2024 ปารีสเกมส์ โดยนายกรัฐมนตรีขอบคุณนักกีฬา ผู้ฝึกสอน และผู้มีส่วนเกี่ยวข้อง รวมทั้งให้กำลังใจนักกีฬาทุกคนสู่การแข่งขันต่อ ๆ ไป” นายอนุชาฯ กล่าว
วันเสาร์ที่ 17 ธันวาคม 2565
17/12/2565
"ทิพานัน" โชว์เม็ดเงินลงทุนพื้นที่ EEC  11 เดือน จำนวน 48,316 ล้านบาท 43% ของเงินลงทุนทั้งหมด  ตอกย้ำผลสำเร็จนโยบาย “พล.อ.ประยุทธ์”ปฏิรูปประเทศด้านเศรษฐกิจและการลงทุน
"ทิพานัน" โชว์เม็ดเงินลงทุนพื้นที่ EEC  11 เดือน จำนวน 48,316 ล้านบาท 43% ของเงินลงทุนทั้งหมด  ตอกย้ำผลสำเร็จนโยบาย “พล.อ.ประยุทธ์”ปฏิรูปประเทศด้านเศรษฐกิจและการลงทุน เอื้อประโยชน์คนทุกกลุ่ม วางรากฐานให้คนรุ่นถัดไป
วันนี้(17ธ.ค.65)น.ส.ทิพานันศิริชนะรองโฆษกประจำสำนักนายกรัฐมนตรีเปิดเผยว่าตามที่พล.อ.ประยุทธ์จันทร์โอชานายกรัฐมนตรีในฐานะคณะกรรมการนโยบายการพัฒนาเขตเศรษฐกิจพิเศษ(กพศ.)มุ่งยกระดับเศรษฐกิจเพื่อพลิกโฉมประเทศให้ความสำคัญในการลงทุนโดยตรงจากต่างประเทศ(FDI)ในพื้นที่EEC โดยเฉพาะใน7กลุ่มอุตสาหกรรมเป้าหมายล่าสุดกรมพัฒนาธุรกิจการค้ารายงานการลงทุนในพื้นที่EECของนักลงทุนต่างชาติในช่วง11เดือน2565คือตั้งแต่เดือนมกราคม-พฤศจิกายนมีนักลงทุนต่างชาติสนใจลงทุนในพื้นที่EECแล้วจำนวน105รายคิดเป็น20%ของจำนวนนักลงทุนทั้งหมดมีมูลค่าการลงทุนในพื้นที่EECจำนวน48,316ล้านบาทคิดเป็น43%ของเงินลงทุนทั้งหมด
น.ส.ทิพานันกล่าวว่าสำหรับต่างชาติที่เข้ามาลงทุนในพื้นที่EECมากที่สุดจากประเทศญี่ปุ่น42รายเงินลงทุน24,520ล้านบาทจีน9รายเงินลงทุน10,956ล้านบาทและสิงคโปร์9รายเงินลงทุน2,156ล้านบาทโดยลงทุนในธุรกิจเช่นบริการศูนย์กระจายสินค้าระหว่างประเทศด้วยระบบที่ทันสมัย บริการพัฒนาซอฟต์แวร์ซึ่งเป็นการออกแบบและพัฒนาระบบบริหารจัดการควบคุมการผลิตในโรงงานและระบบบริหารจัดการสินค้าคงคลังและบริการทางวิศวกรรมและเทคนิค เป็นต้นดดยคาดว่าในเดือนธันวาคมจะมีนักลงทุนต่างชาติเข้ามาประกอบธุรกิจเพิ่มขึ้นอย่างต่อเนื่อง สะท้อนผลสำเร็จและความก้าวหน้าของพื้นที่EECตามนโยบายของพล.อ.ประยุทธ์
“โครงการEECถือเป็นหนึ่งในโครงการสำคัญเร่งด่วนที่พล.อ.ประยุทธ์วางรากฐานไว้สำหรับคนรุ่นถัดไปรองรับการเปลี่ยนแปลงของโลกยุคใหม่และเพิ่มขีดความสามารถในการแข่งขัน ถือเป็นการปฏิรูปประเทศด้านเศรษฐกิจอย่างเป็นรูปธรรมในด้านการค้าการลงทุนซึ่งไม่เพียงจะช่วยยกระดับความเป็นอยู่ของพี่น้องประชาชนในพื้นที่EECแต่ยังเชื่อมโยงโครงสร้างพื้นฐานและการคมนาคมอย่างเป็นระบบเพื่อให้เกิดการเจริญเติบโตไปสู่ทุกภาคของประเทศไทยและเชื่อมต่อไปยังภูมิภาคซึ่งประชาชนกลุ่มอื่นจะได้รับประโยชน์ด้วยอย่างครอบคลุมและทั่วถึงภายใต้การดำเนินการที่พล.อ.ประยุทธ์กำชับให้ทุกภาคส่วนดำเนินการตามกฎหมายด้วยความระมัดระวังใช้จ่ายงบประมาณด้วยความโปร่งใสเพื่อให้เกิดประโยชน์สูงสุดต่อประเทศชาติและประชาชน”น.ส.ทิพานันกล่าว
————
วันเสาร์ที่ 17 ธันวาคม 2565
17/12/2565
รัฐบาลโชว์ยอดการจดทะเบียนรถยนต์เพิ่มในรอบปีกว่าล้านคัน ย้ำกำลังซื้อภาคประชาชนเพิ่ม อนุมัติโครงการผลิตรถEV แล้ว 26 โครงการ
รองโฆษกรัฐบาลเผยรัฐบาลโชว์ยอดการจดทะเบียนรถยนต์เพิ่มในรอบปีกว่าล้านคัน ย้ำกำลังซื้อภาคประชาชนเพิ่ม อนุมัติโครงการผลิตรถEV แล้ว 26 โครงการ
วันนี้(17ธ.ค.65)นางสาวรัชดาธนาดิเรกรองโฆษกประจำสำนักนายกรัฐมนตรีเปิดเผยตัวเลขจำนวนรถยนต์ทุกประเภทที่มีการจดทะเบียนรวบรวมโดยกรมขนส่งทางบกแสดงถึงจำนวนที่เพิ่มมากขึ้นกว่า1ล้านคันในช่วงเวลาเดียวกันเมื่อเทียบกับปีที่แล้วแสดงถึงการฟื้นตัวทางเศรษฐกิจทั้งภาคการบริโภคการบริการและการผลิตรวมถึงการผลิตทำให้ประชาชนและผู้ประกอบการมีกำลังซื้อมากขึ้นและล่าสุดงานมหกรรมยานยนต์ครั้งที่39หรือMotor Expo 2022เมื่อ12ธ.ค.ที่ผ่านมามียอดจองรถยนต์ภายในงานรวมทั้งสิ้น36,679คันเพิ่มขึ้น16.1%จากปีที่ผ่านมาคิดเป็นมูลค่ากว่า50,000ล้านบาทโดยเป็นยอดจองรถยนต์ไฟฟ้ามากถึง5,800คัน
นางสาวรัชดากล่าวว่าจากข้อมูลสถิติของกลุ่มสถิติการขนส่งกองแผนงานกรมการขนส่งทางบกณวันที่30พฤษภาคมพ.ศ. 2565พบว่ามีจำนวนรถยนต์จดทะเบียนสะสมทั้งสิ้น41,955,920คันเพิ่มขึ้นจากปีที่แล้วณวันเดียวกันถึง1,067,969คันซึ่งตัวเลขดังกล่าวครอบคลุม
รถยนต์ชนิดต่างๆ,รถจักรยานยนต์,รถแทร็กเตอร์,รถบดถนนฯลฯแต่ไม่รวมรถโดยสารรถบรรทุกและรถยนต์จดทะเบียนระงับและรถยนต์แจ้งไม่ใช้ตลอดไป
สำหรับชนิดของยานยนต์ที่มีจำนวนเพิ่มขึ้นมากที่สุด2ลำดับแรกคือ
1รถยนต์นั่งส่วนบุคคลไม่เกิน7คนมีจำนวน11,314,722คันเพิ่มขึ้น487,262คัน
2รถจักรยานยนต์ส่วนบุคคลมีจำนวน22,094,056คันเพิ่มขึ้น455,326คัน
และเมื่อแยกเฉพาะรถยนต์ไฟฟ้ามีจำนวนทั้งหมด326,918คันแบ่งเป็น
-รถไฮบริด(Hybrid Electric Vehicle; HEV)ทั้งหมด255,733คัน
-รถไฮบริดปลั๊กอิน(Plug-In Hybrid Electric Vehicle; PHEV)ทั้งหมด41,743คัน
-รถไฟฟ้าแบตเตอรี่(Battery Electric Vehicle; BEV) ทั้งหมด29,402คัน
จำนวนการใช้รถยนต์ไฟฟ้าที่โตขึ้นมากสอดรับเป้าหมายปี2573การผลิตรถยนต์ไฟฟ้าในประเทศรวม725,000คันต่อปีคิดเป็น30%ของการผลิตรถยนต์ทั้งหมดซึ่งจะทำให้ภายในปี2573สามารถสร้างมูลค่าเพิ่มให้กับผลิตภัณฑ์มวลรวมในประเทศ(GDP)ไม่น้อยกว่า200,000ล้านบาทและสร้างความต้องการแรงงานยานยนต์สมัยใหม่ประมาณ30,000อัตราต่อปี
“จำนวนรถยนต์ในประเทศไทยโดยเฉพาะในกลุ่มรถยนต์และรถจักรยานส่วนบุคคลที่เพิ่มขึ้นนับล้านคันชี้ให้เห็นถึงกำลังซื้อของคนไทยที่สูงขึ้นสะท้อนภาพการฟื้นตัวทางเศรษฐกิจอย่างชัดเจนขณะเดียวกันตัวเลขรถยนต์ไฟฟ้าที่ยอดรวมการจดทะเบียนกว่า3แสนคันโดยเฉพาะในกลุ่มรถยนต์นั่งส่วนบุคคลเป็นการยืนยันถึงประสิทธิภาพของนโยบายส่งเสริมการใช้รถยนต์ไฟฟ้าของรัฐบาลที่จะนำไปสู่การลดการปล่อยก๊าซคาร์บอนไดออกไซด์แก้ปัญหาหาภาวะโลกร้อนสำหรับปี2566กระทรวงอุตสาหกรรมและผู้ประกอบการยานยนต์คาดการณ์ว่าจะมียอดการใช้รถยนต์ไฟฟ้าเพิ่มขึ้นกว่า50,000คันมากไปกว่านั้นมาตรการส่งเสริมการลงทุนการผลิตรถยนต์/จักรยานยนต์ไฟฟ้าผ่านมาตรการทางภาษีถือได้ว่ามีประสิทธิภาพอย่างมากพิจารณาจากการที่คณะกรรมการสางเสริมการลงทุนหรือบีโอไอได้อนุมัติโครงการยานยนต์ไฟฟ้าไปแล้ว26โครงการจาก17บริษัท”นางสาวรัชดากล่าว
—————
วันศุกร์ที่ 16 ธันวาคม 2565
ก.เกษตรฯ ประชุมคณะทำงานแก้ไขปัญหาทุเรียนด้อยคุณภาพและการสวมสิทธิ์ใบรับรองการปฏิบัติทางการเกษตรที่ดี (GAP) ของเกษตรกรเพื่อการส่งออกทุเรียนของประเทศไทย ครั้งที่ 1/2565
ก.เกษตรฯ ประชุมคณะทำงานแก้ไขปัญหาทุเรียนด้อยคุณภาพและการสวมสิทธิ์ใบรับรองการปฏิบัติทางการเกษตรที่ดี (GAP) ของเกษตรกรเพื่อการส่งออกทุเรียนของประเทศไทย ครั้งที่ 1/2565
วันศุกร์ที่ 16 ธันวาคม 2565 เวลา 13.30 น. นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมคณะทำงานแก้ไขปัญหาทุเรียนด้อยคุณภาพและการสวมสิทธิ์ใบรับรองการปฏิบัติทางการเกษตรที่ดี (GAP) ของเกษตรกรเพื่อการส่งออกทุเรียนของประเทศไทย ครั้งที่ 1/2565 ณ ห้องประชุมกระทรวงเกษตรและสหกรณ์ ห้อง 123 มีประเด็นสำคัญดังนี้
1) แนวทางการตรวจสอบเพื่อป้องกันและแก้ไขปัญหาทุเรียนด้อยคุณภาพและการสวมสิทธิ์ใช้ใบรับรอง GAP
2) กฎหมาย/ระเบียบที่เกี่ยวข้อง เพื่อนำไปกำหนดข้อบังคับและเป็นอำนาจหน้าที่ให้กับเจ้าหน้าที่ในการควบคุมคุณภาพผลผลิตทุเรียน
3) การเพิ่มประสิทธิภาพการตรวจสอบเพื่อป้องกันและแก้ไขปัญหาทุเรียนด้อยคุณภาพและการสวมสิทธิ์ใช้ใบรับรอง GAP
วันเสาร์ที่ 17 ธันวาคม 2565
รัฐมนตรีว่าการกระทรวงวัฒนธรรม ร่วมลงนามถวายพระพรสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
รัฐมนตรีว่าการกระทรวงวัฒนธรรม ร่วมลงนามถวายพระพรสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ณ อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย
รัฐมนตรีว่าการกระทรวงวัฒนธรรม ร่วมลงนามถวายพระพรสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ณ อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย
เมื่อวันที่ ๑๖ ธันวาคม ๒๕๖๕ นายอิทธิพล คุณปลื้ม รัฐมนตรีว่าการกระทรวงวัฒนธรรม ร่วมลงนามถวายพระพรสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา โดยมี นางยุพา ทวีวัฒนะกิจบวร ปลัดกระทรวงวัฒนธรรม คณะผู้บริหารกระทรวงวัฒนธรรม และข้าราชการ เข้าร่วม ณ อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย
วันเสาร์ที่ 17 ธันวาคม 2565
17/12/2565
นายกรัฐมนตรียินดี วันนี้(17 ธ.ค.) เกาะสมุยได้ต้อนรับนักท่องเที่ยวจากเรือสำราญอีก 2,500 คน ตอกย้ำเที่ยวไทยคึกคัก
นายกรัฐมนตรียินดี วันนี้(17 ธ.ค.) เกาะสมุยได้ต้อนรับนักท่องเที่ยวจากเรือสำราญอีก 2,500 คน ตอกย้ำเที่ยวไทยคึกคัก กำชับหน่วยงานเพิ่มความเข้มงวดตรวจสอบผู้ประกอบการร้านค้า ร้านอาหาร ให้บริการอย่างเป็นธรรม แท็กซี่ต้องกดมิเตอร์ ไม่เอาเปรียบผู้โดยสาร
วันที่17ธ.ค. 65น.ส.ไตรศุลีไตรสรณกุลรองโฆษกประจำสำนักนายกรัฐมนตรีกล่าวว่า พล.อ.ประยุทธ์จันทร์โอชานายกรัฐมนตรีและรมว.กลาโหมมีความยินดีภายหลังได้รับรายงานว่าวันนี้(17ธ.ค. 65)เกาะสมุยจ.สุราษฎร์ธานีหนึ่งในแหล่งท่องเที่ยวสำคัญของไทยจะได้ต้อนรับนักท่องเที่ยวที่เดินทางมาจากยุโรปพร้อมกับเรือสำราญไมน์ชิฟฟ์5 (Mein Schiff 5)กว่า2,500คนที่มาแวะท่องเที่ยวเกาะสมุยแบบOne Day Tripซึ่งหน่วยงานในเกาะสมุยและจังหวัดสุราษฎร์ธานีได้ร่วมเตรียมการต้อนรับเพื่อกระจายนักท่องเที่ยวลงไปยังแหล่งท่องเที่ยวต่างๆในเกาะสมุยโดยเฉพาะแหล่งท่องเที่ยวชุมชนให้เกิดการกระจายรายได้สู่ประชาชนในพื้นที่อย่างทั่วถึง
ทั้งนี้เรือไมน์ชิฟฟ์5ถือเป็นเรือสำราญจากยุโรปลำที่2ที่เดินทางมายังเกาะสมุยต่อจากลำแรกที่เข้ามาประเทศไทยในรอบ3ปีหลังเกิดสถานการณ์โควิด19เมื่อวันที่27พ.ย.ที่ผ่านมาและหลังจากนี้ในวันส่งท้ายปีเก่า31ธ.ค. 65จะมีเข้ามาอีก1ลำและข้อมูลจากจังหวัดสุราษฎร์ธานีระบุว่าในปี2566และ2567มีเรือสำราญกำหนดจะเข้ามาเยือนเกาะสมุยเบื้องต้น31ลำและ32ลำตามลำดับ
“การเดินทางเข้ามาท่องเที่ยวทางเรือสำราญจากต่างประเทศที่เพิ่มขึ้นเรื่อยๆเป็นอีกสัญญาณที่ตอกย้ำถึงความคึกคักของการท่องเที่ยวไทยสอดคล้องกับการเดินทางเข้าในช่องทางอื่นๆทั้งทางอากาศและด่านทางบกทำให้ขณะนี้กระทรวงการท่องเที่ยวฯมั่นใจว่าถึงสิ้นปีจะมีนักท่องเที่ยวต่างชาติเดินทางมาไทยตามเป้าหมาย”น.ส.ไตรศุลีกล่าว
น.ส.ไตรศุลีกล่าวว่า ขณะที่การท่องเที่ยวกำลังฟื้นตัวได้ดีนายกรัฐมนตรีได้กำชับให้หน่วยงานเกี่ยวข้องร่วมกันเพิ่มความเข้มงวดกวดขันไม่ให้เกิดกรณีผู้ประกอบการทั้งร้านค้าร้านขายของที่ระลึกร้านอาหารผับบาร์เอารัดเอาเปรียบนักท่องเที่ยวรวมถึงกรณีรถโดยสารสาธารณะเช่นรถแท็กซี่ต้องดูแลกำชับให้มีการกดมิเตอร์หากพบกรณีเอาเปรียบนักท่องเที่ยวขอให้มีมาตรการลงโทษที่เด็ดขาด
นายกรัฐมนตรีได้กำชับเรื่องดูแลให้นักท่องเที่ยวได้รับบริการที่เป็นธรรมนี้ก็เพื่อดูแลภาพลักษณ์การท่องเที่ยวของประเทศไม่ให้มีกรณีนักท่องเที่ยวถูกหลอกให้ซื้อสินค้าคุณภาพต่ำการต้องจ่ายค่าอาหารหรือเครื่องดื่มราคาที่แพงกว่าคุณภาพบริการที่ได้รับแท็กซี่ไม่ยอมกดมิเตอร์หรือคิดราคาเหมาไม่เป็นไปตามที่ตกลงกันหากเกิดปัญหาแล้วข่าวสารเผยแพร่ออกไปในต่างประเทศจะส่งผลกระทบต่อภาพลักษณ์ด้านการท่องเที่ยวของประเทศได้
————
วันเสาร์ที่ 17 ธันวาคม 2565
สธ. เตือนอย่าแชร์ข้อมูลเท็จให้งดจัดบริการส่งเสริมป้องกันโรคกลุ่มไม่ใช่บัตรทอง ย้ำทุกหน่วยบริการยังให้บริการตามปกติระหว่างรอความชัดเจนทางกฎหมาย
รองปลัดกระทรวงสาธารณสุข เผย พบการส่งข้อมูลเท็จทางไลน์แจ้งให้หน่วยบริการงดการจัดบริการส่งเสริมป้องกันโรคให้กับผู้ที่ไม่ได้อยู่ในสิทธิบัตรทอง
รองปลัดกระทรวงสาธารณสุข เผย พบการส่งข้อมูลเท็จทางไลน์แจ้งให้หน่วยบริการงดการจัดบริการส่งเสริมป้องกันโรคให้กับผู้ที่ไม่ได้อยู่ในสิทธิบัตรทอง ขอให้ประชาชนและบุคลากรอย่าหลงเชื่อและไม่ส่งต่อข้อมูลเท็จดังกล่าว ยืนยัน สธ. และ สปสช. ร่วมกันดูแลให้หน่วยบริการทั้งในและนอกสังกัด สธ. จัดบริการด้านการส่งเสริมป้องกันโรคให้กับประชาชนทุกคน ทุกสิทธิ์ ตามปกติ ระหว่างรอความชัดเจนทางข้อกฎหมายเกี่ยวกับงบส่วนนี้ ไม่ให้เกิดผลกระทบการเข้ารับบริการ
นายแพทย์พงศ์เกษม ไข่มุกด์ รองปลัดกระทรวงสาธารณสุข เปิดเผยว่า ขณะนี้พบการส่งต่อข้อมูลเท็จทางแชทไลน์แจ้งให้หน่วยบริการงดจัดบริการด้านส่งเสริมป้องกันโรคให้กับผู้ที่ไม่ได้อยู่ในสิทธิบัตรทอง ซึ่งอาจสร้างความสับสนให้กับประชาชนและหน่วยบริการได้ ข้อเท็จจริงเกี่ยวกับเรื่องนี้ คือ ที่ประชุมคณะกรรมการหลักประกันสุขภาพแห่งชาติ (บอร์ด สปสช.) ได้มีมติเห็นชอบประกาศหลักเกณฑ์การดำเนินงานและบริหารกองทุนหลักประกันสุขภาพแห่งชาติ หรืองบบัตรทอง ปี 2566 โดยให้แยกจัดสรรงบผู้ป่วยนอก (OP) และผู้ป่วยใน (IP) ที่เป็นงบประมาณส่วนใหญ่ออกมาก่อน เพื่อให้หน่วยบริการสามารถนำมาจัดบริการประชาชนได้ตามปกติ สำหรับงบส่งเสริมป้องกันโรค (P&P) เฉพาะส่วนของผู้ที่ไม่ได้อยู่ในสิทธิบัตรทอง ให้รอความชัดเจนจากฝ่ายกฏษฎีกา
พิจารณาตีความทางกฎหมายก่อน
นายแพทย์พงศ์เกษมกล่าวต่อว่า จากมติที่ประชุมดังกล่าว กระทรวงสาธารณสุขได้ย้ำให้หน่วยบริการในสังกัดทุกแห่งดำเนินการจัดบริการด้านการส่งเสริมป้องกันโรคให้กับประชาชนในความรับผิดชอบทุกคน ทุกสิทธิ์ ขณะที่สำนักงานหลักประกันสุขภาพแห่งชาติ (สปสช.) ก็จะดำเนินการให้หน่วยบริการอื่นนอกสังกัดกระทรวงสาธารณสุขจัดบริการเช่นเดียวกัน และจะมีการหารือในรายละเอียดการดำเนินงานร่วมกันอย่างใกล้ชิด เพื่อไม่ให้เกิดผลกระทบในการจัดบริการหรือเกิดปัญหาในการเข้ารับบริการของประชาชน ดังนั้น ขอยืนยันว่าประชาชนทุกคนยังคงได้รับบริการต่างๆ ตามปกติ และขอความร่วมมือไม่ส่งต่อข้อมูลเท็จดังกล่าว
******************************************** 17 ธันวาคม 2565
วันศุกร์ที่ 16 ธันวาคม 2565
รองปลัดฯ เป็นประธานการประชุมคณะกรรมการขับเคลื่อนโครงการเพิ่มประสิทธิภาพการผลิตและลดภาวะโลกร้อนจากการทำนาเพื่อการพัฒนาที่ยั่งยืน (Thai Rice NAMA) ครั้งที่ 1/2565
รองปลัดฯ เป็นประธานการประชุมคณะกรรมการขับเคลื่อนโครงการเพิ่มประสิทธิภาพการผลิตและลดภาวะโลกร้อนจากการทำนาเพื่อการพัฒนาที่ยั่งยืน (Thai Rice NAMA) ครั้งที่ 1/2565
วันศุกร์ที่ 16 ธันวาคม 2565 เวลา 10.00 น. ปลัดกระทรวงเกษตรและสหกรณ์ ได้มอบหมายให้ นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมคณะกรรมการขับเคลื่อนโครงการเพิ่มประสิทธิภาพการผลิตและลดภาวะโลกร้อนจากการทำนาเพื่อการพัฒนาที่ยั่งยืน (Thai Rice NAMA) ครั้งที่ 1/2565 ณ ห้องประชุมกระทรวงเกษตรและสหกรณ์ ห้อง 123 มีประเด็นสำคัญดังนี้
1) ผลการอนุมัติการปรับเปลี่ยนข้อเสนอของโครงการฯ (Change Offer)
2) ความคืบหน้ามาตรการสนับสนุนเงินทุนหมุนเวียนเพื่อการผลิตของโครงการฯ(Pre-finance)
3) ความคืบหน้ามาตรการควบคู่สำหรับชาวนา หรือ แพ็กเกจ 1
4) ความคืบหน้ามาตรการการอุดหนุนผู้ให้บริการเพื่อการลงทุนในชุดอุปกรณ์ปรับระดับพื้นที่นาด้วยระบบเลเซอร์ (Pro2)
5) การประเมินปริมาณการปล่อยก๊าซเรือนกระจกจากนาข้าวในพื้นที่เป้าหมาย Thai Rice NAMA
6) นำร่องโมเดลข้าวรักโลก ความก้าวหน้าในการพัฒนาโครงการ Thai Rice GCF และการขยายกรอบเวลาของโครงการ Thai Rice Nama (project extension)
วันพุธที่ 28 ธันวาคม 2565
28/12/2565
ปลัด มท. นำข้าราชการวางพุ่มดอกไม้ถวายราชสักการะพระบรมรูปสมเด็จพระเจ้าตากสินมหาราช เนื่องในวันสมเด็จพระเจ้าตากสิน พร้อมเชิญชวนประชาชนหลอมรวมพลังความสามัคคี มีน้ำใจ เสียสละ
ปลัด มท. นำข้าราชการวางพุ่มดอกไม้ถวายราชสักการะพระบรมรูปสมเด็จพระเจ้าตากสินมหาราช เนื่องในวันสมเด็จพระเจ้าตากสิน พร้อมเชิญชวนประชาชนหลอมรวมพลังความสามัคคี มีน้ำใจ เสียสละเพื่อส่วนรวม ช่วยกันทำความดีเป็นปฏิบัติบูชา เพื่อความผาสุกของสังคมไทย
วันนี้ (28 ธ.ค. 65) เวลา 08.00 น. ที่พระบรมราชานุสาวรีย์สมเด็จพระเจ้าตากสินมหาราช วงเวียนใหญ่ เขตคลองสาน กรุงเทพฯ นายสุทธิพงษ์ จุลเจริญ ปลัดกระทรวงมหาดไทย วางพุ่มดอกไม้ถวายราชสักการะสมเด็จพระเจ้าตากสินมหาราช เนื่องในวันสมเด็จพระเจ้าตากสิน โดยมี นายอรรษิษฐ์ สัมพันธรัตน์ อธิบดีกรมการพัฒนาชุมชน นายขจร ศรีชวโนทัย อธิบดีกรมส่งเสริมการปกครองท้องถิ่น พร้อมด้วยผู้บริหาร และข้าราชการ สำนักงานปลัดกระทรวงมหาดไทย กรมการพัฒนาชุมชน และกรมส่งเสริมการปกครองท้องถิ่น ร่วมในพิธี ด้วยความสำนึกในพระมหากรุณาธิคุณ
นายสุทธิพงษ์ จุลเจริญ ปลัดกระทรวงมหาดไทย กล่าวว่า สมเด็จพระเจ้าตากสินมหาราช ทรงเป็นพระมหากษัตริย์ผู้ทรงกอบกู้เอกราช สร้างความเป็นปึกแผ่นให้แผ่นดิน ด้วยการรวบรวบอาสาสมัคร กำลังพล เสริมสร้างพลังกาย พลังใจ ด้วยพระสติปัญญา พระวิริยอุตสาหะ หล่อหลอมความสามัคคีของคนในชาติ กระทั่งทำให้ชาติของเรามีเอกราชเป็นเอกรัฐตราบจนถึงปัจจุบัน ซึ่งนับได้ว่าเป็นคุณูปการอย่างใหญ่หลวงต่อแผ่นดินไทยที่มีพระมหากษัตริย์ทรงเป็นผู้นำในการสงครามต่อต้านอริราชศัตรู และทรงเป็นแบบอย่างให้กับพวกเราชาวไทยในทุกยุคทุกสมัย ในโอกาสนี้ จึงขอเชิญชวนพี่น้องประชาชนคนไทยทุกคน ร่วมกันสร้างสรรค์สิ่งที่ดี ร่วมกันทำความดี เพื่อเป็นปฏิบัติบูชา และเป็นการเสริมสร้างคุณค่าที่สำคัญยิ่งสำหรับชาติบ้านเมือง โดยเฉพาะอย่างยิ่ง การมีน้ำใจที่เสียสละต่อส่วนรวม ซึ่งจะนำมาซึ่งความรัก ความสมัครสมานสามัคคีในหมู่คณะ ช่วยกันแก้ไขสิ่งที่เคยผิดพลาดให้กลายเป็นสิ่งที่เกิดประโยชน์ต่อสังคมและประเทศชาติ ตามแนวพระราชดำริของพระบาทสมเด็จพระเจ้าอยู่หัว “ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาของเศรษฐกิจพอเพียง”
“ด้วยพระมหากรุณาธิคุณที่มีต่อแผ่นดินไทย รัฐบาลจึงได้ประกาศให้วันที่ 28 ธ.ค. ของทุกปี เป็น "วันสมเด็จพระเจ้าตากสิน" และถวายพระราชสมัญญานามว่า "สมเด็จพระเจ้าตากสินมหาราช" เพื่อยกย่องพระองค์เป็นวีรบุรุษผู้ยิ่งใหญ่ กอบกู้เอกราชของชาติไทย และสร้างพระบรมราชานุสาวรีย์ พระบรมรูปทรงเครื่องขัตติยาภรณ์ ประดับเหนืออัศวราชพาหนะ (ม้า) พระหัตถ์ขวาทรงพระแสงดาบ ประดิษฐานบนแท่งคอนกรีตเสริมเหล็ก ณ บริเวณวงเวียนใหญ่ ฝั่งธนบุรี ออกแบบปั้นโดยศาตราจารย์ศิลป์ พีระศรี และในวันนี้ ทุกจังหวัดทั่วประเทศ โดยท่านผู้ว่าราชการจังหวัด พร้อมด้วยนายกเหล่ากาชาดจังหวัดและประธานแม่บ้านมหาดไทยจังหวัด เป็นผู้นำข้าราชการตุลาการ ทหาร ตำรวจ หัวหน้าส่วนราชการ หน่วยงานรัฐวิสาหกิจ องค์กรปกครองส่วนท้องถิ่น องค์กรภาคเอกชน นักเรียน นักศึกษา และพ่อค้า ประชาชน ร่วมวางพานพุ่มดอกไม้สด ถวายราชสักการะต่อพระบรมราชานุสาวรีย์ หรือพระรูป สมเด็จพระเจ้าตากสินมหาราช เนื่องในวันคล้ายวันปราบดาภิเษกขึ้นครองราชย์ ณ สถานที่ที่จังหวัดกำหนด และร่วมกันทำกิจกรรมจิตอาสาพัฒนา เนื่องในวันสมเด็จพระเจ้าตากสินมหาราช เพื่อถวายเป็นพระราชกุศลแด่สมเด็จพระเจ้าตากสินมหาราช อันเป็นการแสดงออกซึ่งความจงรักภักดีต่อสถาบันพระมหากษัตริย์ และน้อมสำนึกในพระมหากรุณาธิคุณ พระมหากษัตริย์ผู้กอบกู้เอกราชของชาติไทย" นายสุทธิพงษ์ กล่าว
วันพุธที่ 28 ธันวาคม 2565
28/12/2565
SME D Bank จัดให้ 6 กิจกรรมพัฒนาเอสเอ็มอีไทย รับศักราชใหม่ เติมความรู้เข้าถึงแหล่งทุน ยกระดับธุรกิจเติบโตยั่งยืน ตลอดเดือน ม.ค.66
SME D Bank เดินหน้าภารกิจธนาคารเพื่อพัฒนาเอสเอ็มอีไทย จัดโปรแกรมพัฒนา รับเปิดศักราชใหม่ ตลอดเดือนมกราคม 2566 สนับสนุนผู้ประกอบการเอสเอ็มอีไทย เข้าถึงแหล่งทุน เสริมสภาพคล่อง ยกระดับธุรกิจ ขยายตลาด เพิ่มยอดขาย ขับเคลื่อนกิจการสู่การเติบโตอย่างยั่งยืน
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เดินหน้าภารกิจธนาคารเพื่อพัฒนาเอสเอ็มอีไทย จัดโปรแกรมพัฒนา รับเปิดศักราชใหม่ ตลอดเดือนมกราคม 2566 สนับสนุนผู้ประกอบการเอสเอ็มอีไทย เข้าถึงแหล่งทุน เสริมสภาพคล่อง ยกระดับธุรกิจ ขยายตลาด เพิ่มยอดขาย ขับเคลื่อนกิจการสู่การเติบโตอย่างยั่งยืน ประกอบด้วย
1. ของขวัญปีใหม่ “3 แพคเกจส่งสุขจากใจ” รับสิทธิได้ตลอดเดือน ม.ค.66 ตามเงื่อนไขธนาคาร ได้แก่ ผ่อนดี มีรางวัล รับบัตรกำนัลมูลค่า 300 บาท, เติมทุน รับฟรีบัตรเติมน้ำมัน มูลค่าสูงสุด 5,000 บาท และช้อปปิ้งของดี มีโปรโมชั่นจากสุดยอดเอสเอ็มอีทั่วไทย กว่า 300 ราย ผ่าน E-book ที่เว็บไซต์ www.smebank.co.th
2. “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” ครั้งที่ 4 ภาคตะวันออก วันที่ 20-22 ม.ค.66 ณ บูธของ SME D Bank ศาลาประชาคมเทศบาลเมืองบ้านสวน จ.ชลบุรี
3. “เติมทุนหนุน SMEs พัฒนาอย่างยั่งยืน” Speed Up To The Next งานสัมมนาสร้างความเข้มแข็ง SMEs ไทย วันที่ 25 ม.ค. 66 เวลา 09.00-15.30 น. ณ ห้องแก้ววิเชียร ชั้น 11 อาคาร SME Bank Tower
4. “SME D Success (ปั้นดาว)” กิจกรรม Work shop นำสินค้าเข้าสมัครรับการคัดเลือกกับฝ่ายจัดซื้อ CP ALL โดยความร่วมมือระหว่าง SME D Bank กับ บริษัท ซีพี ออลล์ จํากัด (มหาชน) หรือ CP ALL วันที่ 27 ม.ค.66 13.30 -16.30 น. ณ Co-Working Space ชั้น1 อาคาร SME D Bank Tower
5. “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” ครั้งที่ 5 ภาคใต้ วันที่ 27-29 ม.ค.66 ณ บูธของ SME D Bank หอประชุมมหาวิทยาลัยสงขลานครินทร์ จ.สงขลา
6. “E-learning SME D Academy” หลักสูตรเติมความรู้ครบวงจร เรียนรู้ได้เองตลอด 24 ชม. ที่เว็บไซต์ wdev.smebank.co.th
ทั้งนี้ ทุกกิจกรรมเข้าร่วมได้ฟรี รวมถึง SME D Bank พร้อมให้บริการที่ปรึกษาธุรกิจในโครงการ SME D Coach แนะนำทั้งความรู้ยกระดับธุรกิจครบวงจรและเตรียมพร้อมเข้าถึงแหล่งทุน สมัครเข้าร่วมกิจกรรม หรือสอบถามเพิ่มเติมได้ที่ ฝ่ายพัฒนาและสนับสนุนผู้ประกอบการ โทร.02-265-3775, 02-265-4100 หรือ Call Center 1357
วันพุธที่ 28 ธันวาคม 2565
28/12/2565
สรรพากรเผยหลักเกณฑ์บริจาคให้สถานศึกษาผ่าน e -Donation หักลดหย่อนภาษีได้ 2 เท่า ตั้งแต่ 1 มกราคม 2565 ถึง 31 ธันวาคม 2567
คณะรัฐมนตรีมีมติเห็นชอบมาตรการภาษีเพื่อสนับสนุนผู้บริจาคให้แก่สถานศึกษา ผ่านระบบ e – Donation ให้ได้รับสิทธิหักลดหย่อนหรือหักรายจ่ายได้ 2 เท่า เพื่อให้ภาคเอกชนและภาคประชาชนมีส่วนร่วมในการสนับสนุนการจัดการศึกษาของประเทศอย่างต่อเนื่อง
คณะรัฐมนตรีมีมติเห็นชอบมาตรการภาษีเพื่อสนับสนุนผู้บริจาคให้แก่สถานศึกษา ผ่านระบบ e – Donation ให้ได้รับสิทธิหักลดหย่อนหรือหักรายจ่ายได้ 2 เท่า เพื่อให้ภาคเอกชนและภาคประชาชนมีส่วนร่วมในการสนับสนุนการจัดการศึกษาของประเทศอย่างต่อเนื่องรวมถึงอำนวยความสะดวกให้แก่ผู้บริจาคในการลดภาระการจัดเก็บเอกสาร
นายลวรณ แสงสนิท อธิบดีกรมสรรพากร เปิดเผยว่า “คณะรัฐมนตรีอนุมัติหลักการร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. …. (มาตรการภาษีเพื่อสนับสนุนการศึกษา) โดยมีหลักการสรุปได้ดังนี้
1. ให้ยกเลิกพระราชกฤษฏีกาฯ (ฉบับที่ 420) พ.ศ.2547 และ พระราชกฤษฏีกาฯ (ฉบับที่ 655) พ.ศ.2561 ตั้งแต่วันถัดจากวันที่พระราชกฤษฏีกาประกาศในราชกิจจานุเบกษาเป็นต้นไป
2. ให้ผู้บริจาคให้แก่สถานศึกษาดังต่อไปนี้ได้รับสิทธิหักลดหย่อนหรือหักรายจ่ายได้ 2 เท่า สำหรับการบริจาคผ่านระบบ e-Donation ตั้งแต่วันที่ 1 มกราคม 2565 ถึงวันที่ 31 ธันวาคม 2567
(1) สถานศึกษาของรัฐ
(2) โรงเรียนเอกชน แต่ไม่รวมถึงโรงเรียนนอกระบบ
(3) สถาบันอุดมศึกษาเอกชน
(4) สถานศึกษาที่จัดตั้งขึ้นในประเทศไทยตามสนธิสัญญาหรือความตกลงระหว่างรัฐบาลไทยกับทบวงการชำนัญพิเศษแห่งสหประชาชาติ
(5) สถาบันอุดมศึกษาที่มีศักยภาพสูงจากต่างประเทศ
อธิบดีกรมสรรพากร กล่าวเพิ่มเติมว่า “มาตรการดังกล่าวจะช่วยสนับสนุนให้สถานศึกษาสามารถพัฒนาศักยภาพของนักเรียน นิสิต และนักศึกษาอย่างมีประสิทธิภาพมากขึ้น เป็นการสร้างขีดความสามารถในการแข่งขันของประเทศ อีกทั้งยังช่วยให้เด็กและเยาวชนมีโอกาสในการเข้าถึงการศึกษาที่มีคุณภาพอย่างเท่าเทียมกันมากขึ้น อันเป็นการสร้างโอกาสและความเสมอภาคทางสังคมให้แก่ประชาชน”
หากมีข้อสงสัยสามารถสอบถามข้อมูลเพิ่มเติมได้ที่สำนักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. 1161
วันพุธที่ 28 ธันวาคม 2565
“อนุทิน” ย้ำประชาชน “ขับไม่ดื่ม ดื่มไม่ขับ” ป้องกันอุบัติเหตุช่วงเทศกาลปีใหม่ 2566
รองนายกรัฐมนตรีและรัฐมนตรีว่าการกระทรวงสาธารณสุข เผย เทศกาลปีใหม่มีผู้เดินทางเพิ่มขึ้น ขอให้ประชาชนเพิ่มความระมัดระวัง ใช้รถใช้ถนนด้วยความไม่ประมาท ยึดหลัก “ขับไม่ดื่ม ดื่มไม่ขับ” ร่วมกับการพักผ่อนให้เพียงพอ คาดเข็มขัดนิรภัย/สวมหมวกนิรภัย
รองนายกรัฐมนตรีและรัฐมนตรีว่าการกระทรวงสาธารณสุข เผย เทศกาลปีใหม่มีผู้เดินทางเพิ่มขึ้น ขอให้ประชาชนเพิ่มความระมัดระวัง ใช้รถใช้ถนนด้วยความไม่ประมาท ยึดหลัก “ขับไม่ดื่ม ดื่มไม่ขับ” ร่วมกับการพักผ่อนให้เพียงพอ คาดเข็มขัดนิรภัย/สวมหมวกนิรภัย และปฏิบัติตามกฎจราจรอย่างเคร่งครัด เพื่อช่วยลดอุบัติเหตุทางถนนส่วนกระทรวงสาธารณสุขเตรียมพร้อมดูแลสุขภาพประชาชนเต็มที่
วันนี้ (28 ธันวาคม 2565) ที่ สถานีขนส่งหมอชิต นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์โอภาส การย์กวินพงศ์ ปลัดกระทรวงสาธารณสุข คณะผู้บริหารกระทรวงสาธารณสุข และหน่วยงานภาคีเครือข่าย ร่วมรณรงค์ลดอุบัติเหตุ “ปีใหม่ปลอดภัย ร่วมใจลดอุบัติเหตุทางถนน” และให้สัมภาษณ์ว่า รัฐบาลให้ความสำคัญอย่างยิ่งกับความปลอดภัยและการอำนวยความสะดวกในการเดินทางและร่วมกิจกรรมต่างๆ ของประชาชน โดยเฉพาะในช่วงเทศกาลที่จะมีประชาชนเดินทางจำนวนมาก โดยเทศกาลปีใหม่ 2566 นี้ คาดการณ์ว่าจะมีผู้ใช้รถ ใช้ถนนเพิ่มมากขึ้น เนื่องจากสถานการณ์โรคโควิด 19 คลี่คลายและมีมาตรการผ่อนคลายมากขึ้น ซึ่งกระทรวงสาธารณสุขได้เตรียมความพร้อมด้านการแพทย์และสาธารณสุขรองรับเต็มที่ ทั้งบุคลากรการแพทย์ ยาและเวชภัณฑ์ รวมถึงระบบการแพทย์การฉุกเฉิน โดยทำงานร่วมกับภาคีเครือข่าย
กู้ชีพกู้ภัย
“การป้องกันไม่ให้เกิดอุบัติเหตุ ต้องป้องกันที่ต้นเหตุ คือ ไม่ดื่มสุราและเครื่องดื่มมึนเมาในขณะขับขี่บนท้องถนนดังนั้น ขอให้ยึดหลัก “ขับไม่ดื่ม ดื่มไม่ขับ” และเพิ่มความระมัดระวังในการใช้รถใช้ถนน ไม่ประมาท หากเป็นผู้ขับขี่ยานพาหนะ ต้องพักผ่อนให้เพียงพอก่อนออกเดินทาง ผู้ขับขี่และผู้โดยสารรถจักรยานยนต์ต้องสวมหมวกนิรภัยทั้งคู่และหากเดินทางด้วยรถยนต์ ต้องคาดเข็มขัดนิรภัย นอกจากนี้ ขอให้ปฏิบัติตามกฎจราจรอย่างเคร่งครัด ใช้ความเร็วรถตามที่กฎหมายกำหนด จะช่วยลดความเสี่ยงในการเกิดอุบัติเหตุได้” นายอนุทินกล่าว
*********************************** 28 ธันวาคม 2565
วันพุธที่ 28 ธันวาคม 2565
28/12/2565
คณะรัฐมนตรีมีมติเห็นชอบแผนการคลังระยะปานกลาง (ปีงบประมาณ 2567 - 2570)
คณะรัฐมนตรีได้มีมติเห็นชอบแผนการคลังระยะปานกลาง (ปีงบประมาณ 2567 - 2570) เพื่อใช้เป็นแผนแม่บทหลักสำหรับการวางแผนการดำเนินการทางการเงินการคลังและงบประมาณของรัฐ รวมทั้งแผนการจัดทำงบประมาณรายจ่ายประจำปีและแผนการบริหารหนี้สาธารณะ
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยผลการประชุมคณะรัฐมนตรีในคราวประชุมวันที่ 27 ธันวาคม 2565 ณ ตึกสันติไมตรี ทำเนียบรัฐบาลว่า คณะรัฐมนตรีได้มีมติเห็นชอบแผนการคลังระยะปานกลาง (ปีงบประมาณ 2567 - 2570) (แผนการคลังระยะปานกลางฯ) เพื่อใช้เป็นแผนแม่บทหลักสำหรับการวางแผนการดำเนินการทางการเงินการคลังและงบประมาณของรัฐ รวมทั้งแผนการจัดทำงบประมาณรายจ่ายประจำปีและแผนการบริหารหนี้สาธารณะ ตามความที่กำหนดไว้ในมาตรา 13 แห่งพระราชบัญญัติวินัยการเงิน
การคลังของรัฐ พ.ศ. 2561 (พ.ร.บ.วินัยการเงินการคลังฯ) ที่กำหนดให้คณะกรรมการนโยบายการเงินการคลังของรัฐมีหน้าที่จัดทำแผนการคลังระยะปานกลางให้แล้วเสร็จภายใน 3 เดือน นับแต่วันสิ้นปีงบประมาณทุกปี และให้เสนอคณะรัฐมนตรีพิจารณาให้ความเห็นชอบตามมาตรา 14 แห่ง พ.ร.บ. วินัยการเงินการคลังฯ ทั้งนี้ แผนการคลังระยะปานกลางฯ ได้กำหนดเป้าหมายการคลังเป็นการมุ่งเน้นการปรับลดขนาดการขาดดุลเพื่อมุ่งสู่การจัดทำงบประมาณสมดุลในระยะเวลาที่เหมาะสม โดยปรับลดขนาดการขาดดุลให้เหลือไม่เกินร้อยละ 3.0 ต่อผลิตภัณฑ์มวลรวมในประเทศ (Gross Domestic Product: GDP) ตั้งแต่ปีงบประมาณ 2567 และจะปรับลดขนาดการขาดดุลลงอย่างต่อเนื่องในระยะปานกลาง โดยการดำเนินนโยบายการคลังในระยะปานกลางจะยึดหลัก “Sound Strong Sustained” ดังนี้
การดำเนินนโยบายการคลังที่สมเหตุสมผล สอดคล้องกับสถานการณ์เศรษฐกิจที่เกิดขึ้นจริงในแต่ละช่วงเวลา ซึ่งเป็นไปตามหลักการดำเนินนโยบายการคลังแบบต่อต้านวัฏจักรเศรษฐกิจ หรือ Counter-cyclical Fiscal policy โดยในภาวะที่เศรษฐกิจสามารถเริ่มกลับมาฟื้นตัวได้ดังเช่นในปัจจุบัน รัฐบาลก็จะลดบทบาทของ
การดำเนินมาตรการช่วยเหลือต่าง ๆ ลง โดยมุ่งเน้นการดำเนินนโยบายการคลังแบบเจาะจงเป้าหมาย (Targeted Fiscal Policy) ที่ออกแบบให้เหมาะสมกับประชาชนในแต่ละกลุ่มเป้าหมาย เพื่อกลับมาเสริมสร้างความเข้มแข็งทางการคลัง
มุ่งสร้างความเข้มแข็งให้แก่ภาคการคลังในทุก ๆ ด้าน ทั้งในส่วนของการฟื้นฟูการจัดเก็บรายได้ของรัฐบาล การจัดสรรงบประมาณรายจ่าย และการบริหารจัดการหนี้สาธารณะ เพื่อบริหารจัดการพื้นที่
ทางการคลังหรือ Fiscal Space ให้อยู่ในระดับที่เหมาะสม เพื่อรองรับการดำเนินนโยบายต่าง ๆ ของรัฐบาล
โดยคำนึงถึงกรอบวินัยทางการคลัง (Fiscal Discipline) ด้วยการรักษาระดับเครื่องชี้ทางการคลังต่าง ๆ ให้อยู่ในระดับ
ที่เหมาะสมด้วย
มุ่งสู่ภาคการคลังที่ยั่งยืนและมีศักยภาพในการรองรับความเสี่ยงที่ประเทศอาจต้องเผชิญอีกในอนาคตได้ และเข้าสู่การคลังสมดุลในระยะเวลาที่เหมาะสม
อย่างไรก็ดี ในระยะยาวหากภาวะเศรษฐกิจสามารถขยายตัวได้อย่างเต็มศักยภาพ ภาครัฐสามารถเสริมสร้างความเข้มแข็งทางการคลังทั้งทางด้านรายได้ รายจ่าย และหนี้สาธารณะได้ เป้าหมายการคลังในระยะยาวจะกำหนดให้รัฐบาลมุ่งสู่การจัดทำงบประมาณสมดุลในระยะเวลาที่เหมาะสม
สำนักงานเศรษฐกิจการคลัง
โทร. 02 273 9020 ต่อ 3563
วันพุธที่ 28 ธันวาคม 2565
28/12/2565
รองนายกฯ พล.อ.ประวิตรฯ ปลื้มชม "น้องเอ็นโซ่" เก่งใจถึง เป็นนักสู้หลังคว้าแชมป์โลกโกคาร์ท (FIA Karting World Championship 2022)
รองนายกฯ พล.อ.ประวิตรฯ ปลื้มชม "น้องเอ็นโซ่" เก่งใจถึง เป็นนักสู้หลังคว้าแชมป์โลกโกคาร์ท (FIA Karting World Championship 2022)
วันนี้ (28 ธันวาคม 2565) พลเอก ประวิตร วงษ์สุวรรณ รองนายกรัฐมนตรี ในฐานะประธานคณะกรรมการโอลิมปิคแห่งประเทศไทยในพระบรมราชูปถัมภ์ ให้การต้อนรับ ด.ช. เอ็นโซ่ ธารวกุล แชมป์โลกการแข่งขันโกคาร์ท รายการเอฟไอเอ คาร์ทติ้ง ชิงแชมป์โลก 2022 ( FIA Karting World Championship 2022 ) ณ สำนักงานคณะกรรมการโอลิมปิคแห่งประเทศไทย
โดย พล.อ.ประวิตรฯ ชื่นชม น้องเอ็นโซ่ ที่อดทนและมีความมุ่งมั่นในการฝึกซ้อม และยังย้ำว่าใจสู้และใจถึง มีไหวพริบปฏิภาณ จึงสามารถคว้าแชมป์การแข่งขันโกคาร์ท สร้างประวัติศาสตร์และชื่อเสียงเป็นนักแข่งไทยคนแรกไทยคนแรก ถือเป็นความภาคภูมิใจคนไทยทั้งประเทศ พร้อมขอให้เป็นตัวอย่างที่ดีแก่เยาวชนไทยต่อไป
วันพุธที่ 28 ธันวาคม 2565
28/12/2565
นายกรัฐมนตรีวางพานพุ่มดอกไม้ถวายราชสักการะ พระบรมราชานุสาวรีย์สมเด็จพระเจ้าตากสินมหาราช
นายกรัฐมนตรีวางพานพุ่มดอกไม้ถวายราชสักการะ พระบรมราชานุสาวรีย์สมเด็จพระเจ้าตากสินมหาราช
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เผยว่า วันนี้ (28 ธันวาคม 2565) เวลา 17.30 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม วางพานพุ่มดอกไม้ถวายราชสักการะพระบรมราชานุสาวรีย์สมเด็จพระเจ้าตากสินมหาราช ณ พระบรมราชานุสาวรีย์สมเด็จพระเจ้าตากสินมหาราช วงเวียนใหญ่ กรุงเทพฯ โดยเมื่อนายกรัฐมนตรีเดินทางถึงพระบรมราชานุสาวรีย์สมเด็จพระเจ้าตากสินมหาราช นายกรัฐมนตรีถวายความเคารพ แล้ววางพานพุ่มถวายราชสักการะพระบรมราชานุสาวรีย์ฯ จำนวน 2 พาน ในนามนายกรัฐมนตรีและคณะรัฐมนตรี จากนั้น นายกรัฐมนตรีถวายความเคารพ เสร็จพิธี
วันพุธที่ 28 ธันวาคม 2565
28/12/2565
​รองนายกฯ พล.อ.ประวิตรฯ เล็งออกแบบสร้างศูนย์กีฬาทางน้ำครบวงจร ปรับโครงสร้าง กกท. คกก.
เพิ่มจัดตั้งสถาบันมวยไทยแห่งชาติ
วันนี้ (28 ธันวาคม 2565) เวลา 10.00 น. พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการการกีฬาแห่งประเทศไทย ณ ห้องประชุม คณะกรรมการโอลิมปิคแห่งประเทศไทยในพระบรมราชูปถัมภ์ ผ่านระบบ TVC โดยที่ประชุมรับทราบ การใช้จ่ายงบประมาณ งบลงทุนและเงินสำรอง กกท. ปีงบประมาณ 66 รายงานการควบคุมและการตรวจสอบภายใน ต่อจากนั้น ได้ร่วมพิจารณาและให้ความเห็นชอบ เรื่องสำคัญ ประกอบด้วย การปรับโครงสร้างการกีฬาแห่งประเทศไทย โดยมีสาระสำคัญในการปรับระดับงาน กกท. ส่วนภูมิภาค เพิ่มจัดตั้งสถาบันมวยไทยแห่งชาติ และเพิ่มเส้นทางความก้าวหน้าสายอาชีพ รวมทั้งเห็นชอบโครงการออกแบบและก่อสร้างศูนย์กีฬาทางน้ำครบวงจร รองรับการบริการประชาชนและการจัดการแข่งขันว่ายน้ำระดับนานาชาติ
โดย พล.อ.ประวิตรฯ ย้ำ การใช้จ่ายงบประมาณ ขอให้เป็นไปตามแผนงาน โดยให้มีการตรวจสอบและควบคุมภายในให้ถูกต้องและโปร่งใส พร้อมทั้งให้ความสำคัญขับเคลื่อนงานตามโครงสร้างใหม่ให้มีประสิทธิภาพโดยมุ่งผลสัมฤทธิ์มากขึ้น สำหรับการออกแบบและก่อสร้างศูนย์กีฬาทางน้ำ ขอให้ประสานการสนับสนุนงบประมาณจากหน่วยงานเกี่ยวข้อง และดำเนินการให้เป็นไปตามมติที่ประชุม
วันพุธที่ 28 ธันวาคม 2565
กรมทางหลวงชนบท เพิ่มความมั่นคงแข็งแรงของ โครงสร้างทางยกระดับกลับรถ บริเวณถนนราชพฤกษ์ตัดถนนเพชรเกษ มและสะพานทางยกระดับถนนราชพฤกษ์ตัดวุฒากาศ เสร็จสมบูรณ์
เพื่อความสะดวกปลอดภัยในการเดินทางของประชาชน ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม ดำเนินโครงการซ่อมแซมโครงสร้างทางยกระดับกลับรถบริเวณถนนราชพฤกษ์ตัดถนนเพชรเกษม และซ่อมแซมอุปกรณ์รองรับการเคลื่อนตัว (Mechanical Pot Bearing) สะพานทางยกระดับถนนราชพฤกษ์ตัดวุฒากาศ กรุงเทพมหานคร แล้วเสร็จสมบูรณ์
เนื่องจากโครงสร้างทางยกระดับกลับรถบริเวณถนนราชพฤกษ์ตัดถนนเพชรเกษมและสะพานทางยกระดับถนนราชพฤกษ์ตัดวุฒากาศ ที่เป็นสะพานทางยกระดับในสายทางของถนนราชพฤกษ์ มีอายุการใช้งานมากกว่า 20 ปี ส่งผลให้อุปกรณ์และชิ้นส่วนโครงสร้างบางส่วน มีการเสื่อมสภาพและชำรุด อาจจะส่งผลต่อการเดินทางของผู้ใช้เส้นทางในอนาคต ทช. จึงได้ดำเนินการซ่อมแซมด้วยการเปลี่ยนอุปกรณ์รองรับการเคลื่อนตัว (Mechanical Pot Bearing) ของสะพาน การเปลี่ยนชุดอุปกรณ์รอยต่อเพื่อการขยายตัว (Expansion Joint) การซ่อมรอยแตกร้าวบริเวณตอม่อสะพาน ซึ่งการดำเนินการดังกล่าวจะทำให้ทางยกระดับกลับรถบริเวณถนนราชพฤกษ์ ตัดถนนเพชรเกษมและสะพานทางยกระดับถนนราชพฤกษ์ตัดวุฒากาศให้มีความมั่นคงแข็งแรง และสามารถยืดอายุของสะพานให้สามารถใช้งานได้ยาวนานมากยิ่งขึ้น ทำให้ประชาชนสามารถเดินทางได้อย่างสะดวกปลอดภัย เป็นไปตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
วันพุธที่ 28 ธันวาคม 2565
พม. จับมือ กอช. และ สอท. หนุนการออม สร้างหลักประกันด้านบำนาญ ให้คนพิการก่อนวัยเกษียณ
พม. จับมือ กอช. และ สอท. หนุนการออม สร้างหลักประกันด้านบำนาญ ให้คนพิการก่อนวัยเกษียณ
เมื่อวันที่ 27 ธ.ค. 65เวลา 14.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานในพิธีลงนามบันทึกข้อตกลงความร่วมมือ (MOU) ส่งเสริมการออมกับกองทุนการออมแห่งชาติ (กอช.) และสมาคมผู้ปกครองบุคคลออทิซึม (ไทย) (สอท.) ระหว่างกระทรวงการพัฒนาสังคมและความมั่นคงของมนุษย์ (พม.) โดยกรมส่งเสริมและพัฒนาคุณภาพชีวิตคนพิการ (พก.) กองทุนการออมแห่งชาติ (กอช.) และสมาคมผู้ปกครองบุคคลออทิซึม (ไทย) (สอท.) โดย 7 สมาคมคนพิการ โดยมี นางสาวจารุลักษณ์ เรืองสุวรรณ เลขาธิการคณะกรรมการ กอช. และ นายชูศักดิ์ จันทยานนท์ นายก สอท. กล่าวถึงแนวทางความร่วมมือ ทั้งนี้ นางสาวแรมรุ้ง วรวัธ รองปลัดกระทรวง พม. นางสาวสนธยา บุณยภูษิต รองอธิบดี พก. ผู้บริหาร กอช. และ สอท. เข้าร่วมงาน ณ ห้องประชุม ชั้น 2 อาคารกรมพัฒนาสังคมและสวัสดิการ กระทรวง พม. สะพานขาว กรุงเทพฯ
นายจุติ กล่าวว่า กระทรวงการพัฒนาสังคมและความมั่นคงของมนุษย์ (พม.) ได้ขับเคลื่อนงานส่งเสริมและพัฒนาคุณภาพชีวิตในทุกมิติสำหรับประชาชนทุกกลุ่มเป้าหมาย โดยไม่ทิ้งใครไว้ข้างหลังตามนโยบายของรัฐบาล โดยเฉพาะกลุ่มเปราะบางที่มีความเสี่ยงสูงในการดำเนินชีวิตอย่างมั่นคง สำหรับกลุ่มคนพิการ กระทรวง พม. โดยกรมส่งเสริมและพัฒนาคุณภาพชีวิตคนพิการ (พก.) ได้มุ่งเน้นการสร้างหลักประกันความมั่นคงในชีวิตในทุกมิติ โดยเฉพาะในช่วงวัยเกษียณ ด้วยบูรณาการความร่วมมือกับภาคีเครือข่ายทุกภาคส่วน เพื่อเตรียมความพร้อมในทุกด้านสำหรับกลุ่มคนพิการ
วันนี้ กระทรวง พม. โดย พก. ได้ร่วมลงนามบันทึกข้อตกลงความร่วมมือ (MOU) ส่งเสริมการออมกับ กอช. และ สอท. เพื่อบูรณาการการทำงานร่วมกันในการส่งเสริมและสนับสนุนการสร้างหลักประกันด้านบำนาญ อันเป็นการขับเคลื่อนสวัสดิการแห่งรัฐ รวมถึงยกระดับมาตรฐานคุณภาพชีวิตของคนพิการให้เข้าถึงสิทธิสวัสดิการอย่างทั่วถึง เท่าเทียม และยั่งยืน โดย สอท. และ กอช. ตกลงดำเนินงานภายใต้ขอบเขตความร่วมมือสำคัญ ได้แก่ ข้อมูลส่วนบุคคล ความรู้ทางการเงินและการออมเงินไว้ใช้ในวัยชรา กิจกรรมอบรมด้านการวางแผนทางการเงินและสิทธิประโยชน์ของการเป็นสมาชิก กอช. การประชาสัมพันธ์ และการได้มีสิทธิสวัสดิการเรื่องบำเหน็จบำนาญ โดยการเป็นสมาชิก กอช. เป็นต้น
นายจุติ กล่าวเพิ่มเติมว่า วันนี้นับเป็นวันที่ก้าวหน้าสำหรับการบูรณาการความร่วมมือระหว่าง กระทรวง พม. โดย พก. กอช. และ สอท. โดย 7 สมาคมคนพิการ และการสร้างความมั่นคงให้กับสมาชิกสมาคมคนพิการ นอกจากนี้ ยังเป็นการให้เงินทำงานแทน เพราะว่าการออมนั้นเป็นสิ่งที่รัฐบาลสนับสนุน เพื่อเตรียมความพร้อมสำหรับการเกษียณในวันข้างหน้า หากสมาชิกสมาคมคนพิการไม่มีการออม รัฐบาลจะหาเงินมาสนับสนุนสมทบได้ยาก ซึ่งได้มีการออมเงินกับ กอช. และฝึกอาชีพให้กับคนพิการด้วย ดังนั้น การออมจะไม่ได้ออมเงินแค่เดือนละ 50 บาท แต่สามารถออมเงินได้มากกว่านั้น และเมื่ออายุมากขึ้นจะไม่ตื่นตัวในเรื่องเงินเมื่อถึงวัยเกษียณ นับเป็นการช่วยเหลือตัวเองและรัฐบาล ซึ่งจะทำให้สังคมมีความเข้มแข็ง
วันพุธที่ 28 ธันวาคม 2565
28/12/2565
โครงการสินเชื่อธุรกิจชุมชนสร้างไทย (ระยะที่ 2)
เมื่อวันที่ 27 ธ.ค.2565 ครม.มีมติเห็นชอบโครงการสินเชื่อธุรกิจชุมชนสร้างไทย (ระยะที่ 2) ซึ่งเป็นโครงการที่ดำเนินการต่อเนื่องจากแนวทางเดิมของโครงการสินเชื่อธุรกิจชุมชนสร้างไทย วงเงินสินเชื่อรวม 50,000 ล้านบาท
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่า เมื่อวันที่ 27 ธันวาคม 2565คณะรัฐมนตรีมีมติเห็นชอบโครงการสินเชื่อธุรกิจชุมชนสร้างไทย (ระยะที่ 2) ซึ่งเป็นโครงการที่ดำเนินการต่อเนื่องจากแนวทางเดิมของโครงการสินเชื่อธุรกิจชุมชนสร้างไทย วงเงินสินเชื่อรวม 50,000 ล้านบาท โดยได้เพิ่มเติมขอบเขตวัตถุประสงค์และกลุ่มเป้าหมายการสนับสนุนสินเชื่อ โดยมีรายละเอียดโครงการ ดังนี้
1. วัตถุประสงค์ เพื่อสนับสนุนสินเชื่ออัตราดอกเบี้ยพิเศษเพื่อสร้างแรงจูงใจในการปรับ เปลี่ยน พัฒนา การใช้เทคโนโลยีนวัตกรรมในห่วงโซ่การผลิต หรือดำเนินการตามแนวทางโมเดลเศรษฐกิจใหม่สู่การพัฒนาที่ยั่งยืน (BCG Model) ภายใต้แนวทางเป้าหมายการพัฒนาที่ยั่งยืน (Sustainable Development Goals: SDGs) และหลักปรัชญาของเศรษฐกิจพอเพียง รวมถึงโครงการพัฒนาการบริหารจัดการแหล่งน้ำเพื่อการเกษตรอย่างยั่งยืนภายใต้ความร่วมมือของหน่วยงานภาครัฐและเอกชน เพื่อเพิ่มขีดความสามารถและประสิทธิภาพการผลิต
2. กลุ่มเป้าหมาย ได้แก่ เกษตรกร บุคคล กองทุนหมู่บ้านและชุมชนเมือง สถาบันการเงินประชาชน สถาบันการเงินชุมชน สหกรณ์การเกษตร กลุ่มเกษตรกร วิสาหกิจชุมชน วิสาหกิจเพื่อสังคม และผู้ประกอบการธุรกิจเกษตร รวมถึงลูกค้า Smart Farmer ชุมชนที่อยู่ระหว่างกระบวนการพัฒนาของธนาคารเพื่อการเกษตรและสหกรณ์การเกษตร (ธ.ก.ส.) และกลุ่มผู้ใช้น้ำที่พัฒนาเป็นกลุ่มผู้ผลิตตามโครงการพัฒนาแหล่งน้ำเพื่อการเกษตรอย่างยั่งยืนภายใต้ความร่วมมือของหน่วยงานภาครัฐและเอกชน
3. ระยะเวลาดำเนินโครงการ ผู้สนใจเข้าร่วมโครงการสามารถยื่นคำขอรับการสนับสนุนสินเชื่อได้ที่ ธ.ก.ส. ตั้งแต่บัดนี้จนถึงวันที่ 30 พฤศจิกายน 2568
4. หลักเกณฑ์และเงื่อนไข ธ.ก.ส. คิดดอกเบี้ยจากผู้กู้ในอัตราร้อยละ 0.01 ต่อปี ระยะเวลา 3 ปีแรกนับแต่วันกู้ โดยรัฐบาลชดเชยอัตราดอกเบี้ยให้ ธ.ก.ส. ในอัตราร้อยละ 3.50 ต่อปี ตั้งแต่ปีที่ 4 เป็นต้นไปคิดอัตราดอกเบี้ยตามเกณฑ์ปกติของ ธ.ก.ส.
ทั้งนี้ กระทรวงการคลังคาดว่า การดำเนินโครงการสินเชื่อธุรกิจชุมชนสร้างไทย (ระยะที่ 2) ดังกล่าว จะช่วยสนับสนุนเศรษฐกิจฐานรากตลอดจนธุรกิจตลอดห่วงโซ่สินค้าเกษตร ซึ่งจะช่วยสร้างมูลค่าเพิ่มในห่วงโซ่การผลิตสินค้าเกษตร และส่งเสริมให้เกิดการสร้างงาน สร้างอาชีพ ภายในชุมชน อย่างเกื้อกูล แบ่งปัน เป็นธรรม อันจะช่วยยกระดับรายได้เศรษฐกิจและชุมชนได้อย่างมั่นคงยั่งยืน
สอบถามข้อมูลเพิ่มเติม
ธนาคารเพื่อการเกษตรและสหกรณ์การเกษตร โทร. 02 555 0555
วันพุธที่ 28 ธันวาคม 2565
28/12/2565
กรมสรรพากรยกเว้นภาษีธุรกิจเฉพาะในส่วนการให้กู้ยืมเงินตามโครงการสนับสนุน SMEs รายย่อย ตั้งแต่วันที่โครงการเริ่มมีดอกเบี้ยรับ
ครม. เห็นชอบมาตรการยกเว้นภาษีธุรกิจเฉพาะสำหรับกิจการของสำนักงานส่งเสริมวิสาหกิจขนาดกลางและขนาดย่อม สำหรับการให้กู้ยืมเงินตามโครงการสนับสนุน SMEs รายย่อย ผ่านกองทุนส่งเสริมวิสาหกิจขนาดกลางและขนาดย่อม เพื่อช่วยเหลือ SMEs รายย่อย
คณะรัฐมนตรีเห็นชอบมาตรการยกเว้นภาษีธุรกิจเฉพาะสำหรับกิจการของสำนักงานส่งเสริมวิสาหกิจขนาดกลางและขนาดย่อม สำหรับการให้กู้ยืมเงินตามโครงการสนับสนุน SMEs รายย่อย ผ่านกองทุนส่งเสริมวิสาหกิจขนาดกลางและขนาดย่อม เพื่อช่วยเหลือ SMEs รายย่อย โดยเฉพาะกลุ่มที่มีศักยภาพแต่ขาดสภาพคล่อง และกลุ่มที่เป็น NPL แต่ปรับปรุงโครงสร้างหนี้แล้ว ให้สามารถเข้าถึงแหล่งเงินทุนในการกู้ยืมเงินผ่านกองทุนส่งเสริมวิสาหกิจขนาดกลางและขนาดย่อม
นายลวรณ แสงสนิท อธิบดีกรมสรรพากร เปิดเผยว่า “กระทรวงการคลังโดยกรมสรรพากรตระหนักถึงความสำคัญของการสนับสนุนการดำเนินโครงการสนับสนุน SMEs รายย่อย จึงได้เสนอร่างพระราชกฤษฎีกาออกตามความในประมวลรัษฎากร ว่าด้วยการกำหนดกิจการที่ได้รับยกเว้นภาษีธุรกิจเฉพาะ (ฉบับที่ ..) พ.ศ. .... จำนวน 1 ฉบับ เพื่อให้เป็นไปตามมาตรการดังกล่าว จึงกำหนดให้กิจการของสำนักงานส่งเสริมวิสาหกิจขนาดกลางและขนาดย่อม เฉพาะรายรับจากการให้กู้ยืมเงินตามโครงการสนับสนุน SMEs รายย่อยผ่านกองทุนส่งเสริมวิสาหกิจขนาดกลางและขนาดย่อม ตามมติคณะรัฐมนตรีเมื่อวันที่ 20 สิงหาคม 2562 เป็นกิจการที่ได้รับยกเว้นภาษีธุรกิจเฉพาะ เริ่มตั้งแต่วันที่ 1 กันยายน 2563 ซึ่งเป็นวันที่โครงการเริ่มมีดอกเบี้ยรับ เป็นต้นไป ซึ่งดอกเบี้ยที่ได้รับจากการให้กู้ยืมจะนำเข้ากองทุนส่งเสริมวิสาหกิจขนาดกลางและขนาดย่อม จะนำไปช่วยเหลือผู้ประกอบการ SMEs รายย่อย ตามความจำเป็นต่อไป”
อธิบดีกรมสรรพากร กล่าวสรุปว่า “มาตรการดังกล่าวจะช่วยสนับสนุน การดำเนินโครงการสนับสนุน SMEs รายย่อยผ่านกองทุนส่งเสริมวิสาหกิจขนาดกลางและขนาดย่อม ช่วยบรรเทาภาระภาษี จากการดำเนินโครงการฯ และยังเป็นการช่วยบรรเทาภาระภาษีให้แก่ผู้ประกอบการ SMEs รายย่อย ที่เข้าร่วมโครงการ เนื่องจากภาษีธุรกิจเฉพาะเป็นภาษีทางอ้อมซึ่งผู้ประกอบกิจการที่เสียภาษีธุรกิจเฉพาะ สามารถผลักภาระได้ อีกทั้งจะเป็นการช่วยเหลือให้ผู้ประกอบการ SMEs รายย่อย สามารถเข้าถึงแหล่งเงินทุน ตลอดจนเสริมสร้างสภาพคล่องในการลงทุน ปรับปรุง และขยายกิจการต่อไป”
หากมีข้อสงสัยสามารถสอบถามข้อมูลเพิ่มเติมได้ที่สำนักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. 1161
วันพุธที่ 28 ธันวาคม 2565
28/12/2565
Additional 200-Baht subsidy approved as New Year gift for state welfare card holders
Additional 200-Baht subsidy approved as New Year gift for state welfare card holders
December 27, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that the cabinet, in its meeting today, approved a 1-month subsidy for state welfare card holders as the Government’s New Year present.
The cabinet has made approval to an allocation of 2.644 billion Baht from the Government’s contingency fund for emergency (FY2023) to mitigate financial burden of 13.2 million state welfare card holders through the additional subsidy of 200 Baht/person for 1 month (January 2023). With the additional subsidy, 3.54 million state welfare card holders, who have been supported with 200 Baht/person/month subsidy will receive the total of 400 Baht/person/month, and another 9.68 million, who have been supported with 300 Baht/person/month subsidy will receive the total of 500 Baht/person/month in January 2023.
According to the Government Spokesperson, the reason behind this approval is to boost purchasing power of low-income earners. Although the COVID-19 situation has eased, global economic situation remains unstable. With the high inflation rate and continued gasoline price hike, the country’s consumer prices have increased, which directly impact state welfare card holders who are vulnerable to poverty.
วันพุธที่ 28 ธันวาคม 2565
28/12/2565
​Cabinet acknowledges rename of Kazakhstan’s capital
​Cabinet acknowledges rename of Kazakhstan’s capital
December 27, 2022, Deputy Government Spokesperson Traisuree Taisaranakul disclosed that the cabinet acknowledged the change of official name of Kazakhstan’s capital from “Nur-Sultan” to “Astana”, and Ministry of Foreign Affairs’ relevant protocol to change the name of the Royal Thai Embassy in Nur-Sultan to the Royal Thai Embassy in Astana.
On January 28, 2020, the cabinet acknowledged the change of official name of Kazakhstan’s capital from “Astana” to “Nur-Sultan” in honor of the 1st Kazakh President Nursultan Nazarbayev, according to which Ministry of Foreign Affairs proceeded with relevant protocol to rename the Royal Thai Embassy in the country. Later in 2022, however, the Kazakhs voted for constitutional changes in a referendum, and the decision has been made to rename the country’s capital back to “Astana”.